Document ID: /roh_data/filtered/fineweb-2-filterrobots_roh.jsonl.gz/20228

La dinamica da vaccinar encunter corona en Svizra stoppia vegnir tegnida si dretg. Quai pretenda il president da las directuras e dals directurs da sanadad chantunals Lukas Engelberger.
Acziuns per plidentar las differentas gruppas
I saja impurtant ch'er scolaras e scolars vegnian vaccinads. Uschia possian ins evitar ch'ina quarta unda tutgass memia ferm las scolas, ha ditg Engelberger envers la «SonntagsZeitung».
Plinavant dovira acziuns per plidentar las gruppas da la populaziun che n'hajan fin ussa anc betg sa laschà vaccinar savens. Uschia possia per exempel vegnir prendì en mira uniuns da cultura da la populaziun da l'exteriur, tenor il model da Basilea. En tscherts chantuns vegnia plinavant er gia purschì vaccinaziuns tar centers da cumpra.